নকিয়া ৫ স্মার্টফোনটি ৬ হাজার সিরিজ অ্যালুমিনিয়াম দিয়ে নিখুঁত করে সিঙ্গেল ব্লক ডিজাইনে নির্মাণ করা হয়েছে। এই স্মার্টফোনের ৫.২ ইঞ্চি আইপিএস এইচডি ডিসপ্লে কিংবা পর্দা ল্যামিনেট করা। ডিসপ্লেটি কর্নিং গরিলা গ্লাসের আবরণে মোড়ানো রয়েছে। স্মার্টফোনটি কুয়ালকম স্ন্যাপড্রাগ ৪৩০ মোবাইল প্ল্যাটফর্ম প্রযুক্তিতে তৈরি করা হয়েছে। এই স্মার্টফোটের সামনে রয়েছে ৮ মেগাপিক্সেল ও ৮৪ ডিগ্রি ওয়াইড-অ্যাঙ্গেল ক্যামেরা। যে কারণে সেলফি তোলার সময় বিস্তৃত পরিসরে অনেক দৃশ্য উঠে আসবে ক্যামেরাতে। উজ্জ্বল ও অনুজ্জ্বল উভয় ধরনের সূর্যালোকে নকিয়া ৫ স্মার্টফোনের ক্যামেরায় দারুণ সব ছবি তোলা সম্ভব। ম্যাট্ ব্ল্যাক, সিলভার, টেম্পারড ব্লু ও কপার রংয়ে পাওয়া যাবে নকিয়া ৫ স্মার্টফোনটি। এই ফোনটির দাম ১৫ হাজার ৯৯০ টাকা।